[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Riigikontroll: su\u0308veneb risk, et Eesti ei suudagi suuri teid va\u0308lja ehitada"}, {"text_idx": "#000005", "text": "To\u0303ena\u0308oliselt ei ole Eestil vo\u0303imalik ta\u0308ita Euroopa Liidu ees vo\u0303etud kohustust ehitada aastaks 2030 no\u0303uetekohaselt va\u0308lja Tallinna-Pa\u0308rnu-Ikla ja Tallinna-Tartu-Vo\u0303ru-Luhamaa maanteed, leiab riigikontroll oma kolmapa\u0308eval avaldatud aruandes."}, {"text_idx": "#000006", "text": "\"Arvestades kiiret hinnato\u0303usu, vo\u0303ib eeldada, et reaalne teeto\u0308o\u0308de maht va\u0308heneb eelseisvatel aastatel mitu korda,\" nentis riigikontrolo\u0308r Janar Holm."}, {"text_idx": "#000007", "text": "Transpordiameti hinnangul vo\u0303ib rahastuse kahanemise tulemusel na\u0308ha teedel 2025. aastal selliseid defekte, mille kordategemiseks kavandatud rahastusest ei piisa."}, {"text_idx": "#000008", "text": "\"Olukorras, kus raha eesma\u0308rkide ta\u0308itmiseks napib, tuleb majandus- ja kommunikatsiooniministeeriumil paika panna rahastus\u00advo\u0303imalustele vastavad prioriteedid vo\u0303i pakkuda va\u0308lja teehoiu ta\u0308iendavaid rahastusvo\u0303imalusi,\" u\u0308tles Holm."}, {"text_idx": "#000009", "text": "Kui Teede Tehnokeskus kolm aastat tagasi, 2019. aastal hindas, et ko\u0303igi suure liiklusega teede va\u0308hemalt rahuldava taseme tagamiseks ja teedevo\u0303rgu u\u0308ldseisundi parandamiseks on optimaalselt vaja aastas 193 miljonit eurot, siis eelarvestrateegiast ja 2022.\u20132025. aasta teehoiukava finantsplaanist na\u0308htub, et riigiteede ehituse ja remondi rahastamist ootab hoopis ja\u0308rsk va\u0308henemine."}, {"text_idx": "#000010", "text": "Na\u0308iteks on 2022. aastal teede sa\u0308ilitamise rahastuse kavandatud maht 141,8 miljonit, aga 2025. aastaks va\u0308heneb rahastus 80,9 miljoni euroni (koos ka\u0308ibemaksuga)."}, {"text_idx": "#000011", "text": "Riigikontroll leiab, et va\u0308heneva rahastuse to\u0303ttu ei ole vo\u0303imalik samaaegselt ta\u0308ita Euroopa Liidu ees vo\u0303etud kohustust ehitada aastaks 2030 va\u0308lja no\u0303uetele vastavalt Tallinna-Pa\u0308rnu-Ikla ja Tallinna-Tartu-Vo\u0303ru-Luhamaa maanteed, saavutada liiklusohutuse eesma\u0308rke ning ta\u0308ita kruusateede tolmuvaba katte alla viimise eesma\u0308rgid."}, {"text_idx": "#000012", "text": "Praeguseks vastab u\u0308leeuroopalise transpordivo\u0303rgustiku TEN-T no\u0303uetele 30 protsenti Tallinna-Tartu-Vo\u0303ru-Luhamaa maanteest ja 21 protsenti Tallinna-Pa\u0308rnu-Ikla maanteest. No\u0303uetele vastamiseks peavad maanteedel kummagi so\u0303idusuuna jaoks olema eraldi so\u0303iduteed, mis on teineteisest eraldatud eraldusribaga ning raud-, jalg-, ratta- ja trammiteedega ristumised peavad olema eritasandilised."}, {"text_idx": "#000013", "text": "Seni on TEN-T teede ehitamist rahastatud Euroopa Liidu fondide toel, kuid Eestile teede ehitamiseks eraldatud summadest ei piisa, et vo\u0303etud kohustusi ta\u0308ita."}, {"text_idx": "#000014", "text": "Riigikontroll to\u0303deb, et teedeehituseks ette na\u0308htud raha va\u0308henemine vo\u0303ib halvendada vo\u0303imalusi ta\u0308ita Eesti eesma\u0308rke liiklusohutuse alal. Ehkki valitsus on seadnud liiklusohutusprogrammis 2025. aastaks eesma\u0308rgi, et kolme aasta keskmine liikluses hukkunud inimeste arv langeks 40 peale, ei leidu selle eesma\u0308rgi nimel vajalikeks investeeringuteks raha."}, {"text_idx": "#000015", "text": "Teehoiukava finantsplaani kohaselt liiklusohtlike kohtade u\u0308mberehitamiseks alates 2024. aastast enam raha ette na\u0308htud pole. Ka seni ei ole liiklusohutusprogrammis veel u\u0308helgi aastal programmi vahe-eesma\u0308rke saavutatud ning hukkunute arvu va\u0308henemine kulgeb soovitust u\u0308le kahe korra aeglasemalt."}, {"text_idx": "#000016", "text": "Riigikontroll juhib ta\u0308helepanu, et teede tolmuvabaks muutmise eesma\u0308rkide puhul erinevad eesma\u0308rkide saavutamiseks vajalikud ja kavade kohaselt ette na\u0308htud summad va\u0308hemalt neljakordselt. Riigil on transpordi ja liikuvuse arengukavas seatud eesma\u0308rk muuta aastaks 2030 tolmuvabaks ko\u0303ik kruusateed, kus o\u0308o\u0308pa\u0308evas so\u0303idab va\u0308hemalt 50 autot. Praeguse seisuga on tolmuvaba katte alla vaja viia veel ligikaudu 1800 km kruusateid, mis teeb ligikaudu 200 kilomeetrit aastas. Arvestamata tee-ehituse hinnato\u0303usu, oleks vaja selleks 20,5 miljonit eurot aastas. Samas on aastateks 2022\u20132023 kruusateedele tolmuvaba katte ehitamiseks planeeritud alla 5 miljoni aastas ning aastateks 2024\u20132025 kavandatud teehoiu rahastamise maht ei vo\u0303imalda kruusteedele katteid ehitada."}, {"text_idx": "#000017", "text": "Riigikontroll analu\u0308u\u0308sis, kas olukorras, kus teehoiukava ja riigi eelarvestrateegia ja\u0308rgi teede arendamisesse ja sa\u0308ilitamisesse suunatav rahastus va\u0308heneb, suudetakse olemasolevate riigiteede kvaliteeti hoida ning samal ajal ta\u0308ita rahvusvaheliselt vo\u0303etud kohustusi ja ehitada uusi u\u0308leeuroopalisse transpordivo\u0303rgustikku kuuluvaid maanteid."}, {"text_idx": "#000018", "text": "Tallinna-Pa\u0308rnu maantee va\u0308lja ehitamata ja\u0308tmine vo\u0303ib tuua trahvi"}, {"text_idx": "#000020", "text": "La\u0308hiaastail tolmuvabasid teekatteid ei rajata, piirdutakse tolmuto\u0303rjega"}, {"text_idx": "#000021", "text": "Puuduv teede remondiraha sunnib kiirust piirama ja ma\u0308rke va\u0308lja panema"}, {"text_idx": "#000023", "text": "Transpordiamet: rahastuse va\u0308hendamine lubab teha ainult minimaalseid teeremonte"}, {"text_idx": "#000031", "text": "Purtse hiiema\u0308ele istutati hukkunud metsavendade ma\u0308lestuseks tamm"}, {"text_idx": "#000032", "text": "Tallinnat va\u0308isab ja\u0308a\u0308hokilegend Dominik Has\u030cek"}, {"text_idx": "#000033", "text": "Saksa analu\u0308u\u0308tik ERR-ile: to\u0308o\u0308stuse energiatoetus poleks teiste suhtes o\u0303iglane"}, {"text_idx": "#000034", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000035", "text": "Pa\u0308a\u0308steametnik la\u0308ks pensionist ilmaja\u0308a\u0308mise pa\u0308rast kohtusse"}, {"text_idx": "#000036", "text": "So\u0303ja 575. pa\u0308ev: Kiiev teatas ru\u0308nnakutest Vene staabile ja so\u0303jalennuva\u0308ljale"}, {"text_idx": "#000038", "text": "Automaks tuleb esialgsest versioonist omanikule kulukam"}, {"text_idx": "#000041", "text": "To\u0303nis Mo\u0308lder erakonnavahetusest: la\u0308a\u0308nes ei saa ajada idapoliitikat"}, {"text_idx": "#000042", "text": "Prokuratuur esitas Olerexile ja selle juhatuse liikmele kahtlustuse"}, {"text_idx": "#000043", "text": "Ornitoloog: praegu on ha\u0308sti mitmekesine ra\u0308ndeaeg"}, {"text_idx": "#000044", "text": "Video: seminar Eesti teaduseetika hetkeseisust ja tulevikust"}, {"text_idx": "#000052", "text": "Personalijuht piiramatust puhkusest: to\u0308o\u0308tajad kasutavad seda kohusetundlikult"}, {"text_idx": "#000055", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000056", "text": "O\u0303S 2025 keskendub keele normimisele ja kirjeldamisele"}, {"text_idx": "#000057", "text": "Ettevo\u0303te Ridango sattus ku\u0308berru\u0308nnaku alla"}, {"text_idx": "#000059", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]